Tolibon bilan muzokaraga yaqinmiz, deydi Afg’oniston vaziri
Hozirgacha 5000 dan ziyod toliblar ozod etilgan. Kelasi hafta “sezilarli progress” bo’lishi kutilmoqda, deydi O'zbekistonga otlanayotgan Afg'oniston tashqi ishlar vaziri.
Afg’oniston hukumati va Tolibon tinchlik muzokaralarini boshlashga har qachongidan yaqin. Tashqi ishlar vaziri Muhammad Hanif Atmar so’zlariga ko’ra, kelasi hafta bu masalada “sezilarli progress” bo’lishi kutilmoqda. “Besh mingdan ortiq Tolibon mahbuslari allaqachon ozod etildi. Kelasi kunlarda bu jarayon davom etadi. Bu bilan, muzokaralarni boshlash uchun so’nggi to’siq olib tashlanishiga umid qilyapmiz”, - dedi vazir AQSh Tinchlik instituti bilan kechgan virtual muloqotda. Unga ko’ra, Afg’onistondagi barcha ijtimoiy va siyosiy guruhlarni o’zida mujassam etgan muzokara guruhi Tolibon bilan dialog boshlashga tayyor. Muhammad Hanif Atmar Afg’onistonga tinchlik jarayonida ko’mak berib kelayotgan davlatlarga, xususan, AQSh, Qatar, O’zbekiston, Norvegiya, Indoneziya va Germaniyaga rahmat aytdi. 12 mamlakat Kobul-Tolibon muzokaralariga mezbonlik qilishga tayyorligini bildirmoqda. Tolibonning hukumat “o’ta xavfli” deb bilgan 400 a’zosini qamoqdan ozod etish masalasi yaqinda Loya Jirg’a qabilaviy oqsoqollar yig’inida muhokama qilindi. Hukumatga quyidagi tavsiyalar taqdim etilgan: Afg’oniston, deydi Muhammad Hanif Atmar, bundan buyon terrorchilar maskani bo’lmasligi kerak. “Tolibon xorijiy askarlar mamlakatni tark etishini talab qilmoqda. Bu ish, albatta, sharoitga qarab, ma’lum shartlar asosida bajarilgani ma’qul. Bizning talabimiz - xorijiy terrorchilar Afg’onistondan chiqib ketishi, toliblar al-Qoida va xorijiy jangchilar bilan aloqani uzishi lozim”, - deydi vazir. Afg’oniston tashqi ishlar vaziri Ikki tomonlama aloqalar, xususan, elektr energiyasi importi, transport va temir yo’l loyihalari, savdo va tranzitni oshirish masalalarini muhokama qilamiz, deydi Muhammad Hanif Atmar. Unga ko’ra, Markaziy Osiyo respublikalari Afg’oniston uchun muhim. Kelajakni ular bilan birga ko’ramiz, deydi Atmar. Tinchlik davomiy bo’lsin desak, muzokaralar paytida va siyosiy yechim e’lon qilinganidan keyin ham regional va xalqaro ittifoqchilar Afg’onistonni qo’llab-quvvatlashi lozim, deya urg'u berdi vazir.